ข้อมูลการฉีดวัคซีนพิษสุนัขบ้า เบื้องต้นของผมล่าสุด เคยฉีดแล้วครบ5เข็ม ได้รับ วัคซีนเข็มที่ 5 วันที่ 18 สิงหาคม 2563 เคยวัคซีนบาดทะยักแล้ว 18 สิงหาคม 2563 ปัญหาปัจจุบัน คือว่า คืนวันพุธ 24 พฤศจิกายน เวลา 22.30น. ผมออกไปปัสสาวะนอกบ้านที่โล่ง ผมถูกบางอย่างชนที่หลังตอนแรกคิดว่า เป็นแมลงสาบ แต่คำนวนจากน้ำหนักที่ชนมันคล้ายๆ ลูกค้างคาว พอปัดไปโดนไม่เห็นตัว แต่ได้แผลเล็กๆคล้ายแผลถลอก ไม่มีเลือดออก แต่รู้สึกแสบนิดหน่อย วันรุ่งขึ้นผมไปหาที่ ศูนย์อนามัย บอกว่าไม่เสี่ยง ไม่เป็นไร และให้กลับบ้าน ผมรู้สึกไม่สบายใจเลยไปอีกวันรุ่งขึ้นเพราะยังรู้สึกแสบบริเวณที่ถูกเกาะคอ บอกว่าไม่เป็นไร พร้อมจ่ายยาแก้แพ้ หลังจากนั้น ผมเครียดกินไม่ได้นอนไม่หลับ จะทำไงดี ทั้งตัวมีเงินแค่700บาท อยากฉีดยาเผื่อปลอดภัยไว้ก่อน แต่มีแค่ประสุขภาพถ้วนหน้า ที่ไปหาไม่ยอมส่งต่อเพราะวินิจฉัยแล้วไม่เสี่ยง ผมจะทำอย่างไรดีครับ ผมรู้สึกไม่มั่นใจกับที่วินิฉัยโรคเลย.. กรณีของผม ต้องฉีดกระตุ้นหลัง ฉีดวัคซีนเข็มสุดท้าย เกิน 1 ปีกี่เข็มครับ ถ้าสมมุติว่า ถูกค้างคาว ข่วนกัดจริง ตอนนี้ 5 ธันวา ผมยังมีเวลาไปฉีดวัคซีนไมคับ ถ้าเสียเงินเองตาม รพ.รัฐ คลีนิค ได้โปรดชี้แจง ขอบครับ
สวัสดีค่ะ หากโดนค้างคาวข่วนจริง ก็อาจเสี่ยงต่อการติดเชื้อพิษสุนัขบ้าได้ ซึ่งหากเคยฉีดวัคซีนพิษสุนัขบ้าครบคอร์สมาแล้วเมื่อ 18 ส.ค. 63 ก็ให้ฉีดกระตุ้น 2 เข็มก็เพียงพอค่ะทั้งนี้ หากเหตุการณ์ได้เกิดเมื่อวันที่ 24 พ.ย. หากจะไปฉีดกระตุ้นในวันที่ 5 ธ.ค. นี้ ก็ยังสามารถทำได้อยู่ค่ะ เพราะหากเชื้อยังอยู่ในระยะฟักตัว ก็ยังสามารถช่วยป้องกันได้ทันอยู่อย่างไรก็ตาม การที่ไม่แน่ใจว่าโดนสัตว์อะไรชนนั้น แพทย์ก็อาจไม่ได้แนะนำให้ฉีด อีกทั้งโดยปกติ ค้างคาวมักจะไม่บินชนอะไรง่ายๆ เนื่องจากมีระบบเสียงสะท้อนในการนำทางที่ดี ดังนั้น การมีอะไรบินมาชนที่หลัง ก็น่าจะเป็นสัตว์อื่นๆ มากกว่าค่ะสำหรับวัคซีนบาดทะยัก หากได้ฉีดกระตุ้นไปเมื่อ 18 ส.ค. 63 แล้ว ก็ไม่จำเป็นต้องฉีดกระตุ้นอีกค่ะ